Αθλητικά γεγονότα του 2009/Ιούνιος

Παρατίθενται αθλητικά γεγονότα που συνέβησαν τον Ιούνιο του έτους 2009.

 6 Ιουνίου 
 Αντισφαίριση: Η Ρωσίδα Σβετλάνα Κουζνετσόβα κατακτά τον δεύτερο σημαντικό της τίτλο, στο απλό του Ρολάν Γκαρός, νικώντας στον τελικό την Ντινάρα Σάφινα με 6-4, 6-2. 

 7 Ιουνίου 
Αντισφαίριση: Ο Ελβετός Ρότζερ Φέντερερ κατακτά το πρώτο Ρολάν Γκαρός στην καριέρα του, κερδίζοντας στον τελικό τον Ρόμπιν Ζέντερλινγκ από τη Σουηδία με 6–1, 7–6(1), 6–4. Με τη νίκη του εκείνη, ισοφάρισε το ρεκόρ του Πιτ Σάμπρας με 14 τίτλους Γκραντ Σλαμ και του Ιβάν Λεντλ  με 19 παρουσίες σε τελικούς Γκραντ Σλαμ.
Μηχανοκίνητος αθλητισμός: Ο Βρετανός Τζένσον Μπάτον με Brawn  κερδίζει τη νίκη στο γκραν πρι της Φόρμουλα Ένα στην Κωνσταντινούπολη. 

 13 Ιουνίου 
Μικτές πολεμικές τέχνες: Για πρώτη φορά στην ηπειρωτική Ευρώπη διεξάγεται στην Κολονία της Γερμανίας το  UFC 99. 

 14 Ιουνίου 
Καλαθοσφαίριση: 2009 NBA Finals: Πρωταθλητές του NBA στέφονται οι Λος Άντζελες Λέικερς, για 15η φορά στην ιστορία τους. Οι Λέικερς κέρδισαν τους Ορλάντο Μάτζικ στο πέμπτο παιχνίδι της σειράς των τελικών με 99-86 και με 4-1 νίκες κατέκτησαν τον τίτλο.  
Μηχανοκίνητος αθλητισμός: Ο Φινλανδός Μίκο Χίρβονεν κατακτά το 56ο Ράλι Ακρόπολις με Φορντ. 

 20 Ιουνίου 
Καλαθοσφαίριση: Ολοκληρώνεται στη Λετονία το ευρωμπάσκετ γυναικών. Τον τίτλο κατέκτησε η Γαλλία, κερδίζοντας με 57-53 την ομάδα της Ρωσίας στον τελικό. Το χάλκινο μετάλλιο κέρδισε η Ισπανία επικρατώντας με 63-56 της Λευκορωσίας στον μικρό τελικό. Πολυτιμότερη παίκτρια αναδείχθηκε η  Ευανθία Μάλτση. 

 21 Ιουνίου 
Κρίκετ: Το Πακιστάν κερδίζει το 2ο ICC World Twenty20 στο Λονδίνο, κερδίζοντας την ομάδα της Σρι Λάνκα με 8 wickets. 
Μηχανοκίνητος αθλητισμός: Ο Γερμανός Σεμπάστιαν Φέτελ αναδεικνύεται νικητής του βρετανικού γκραν πρι της Φόρμουλα Ένα στο Σίλβερστοουν. 
Στίβος: Ολοκληρώνεται στη Λεϊρία της Πορτογαλίας η Σούπερ Λίγκα του ευρωπαϊκού πρωταθλήματος. Για πρώτη φορά εφαρμόστηκαν νέοι κανονισμοί. Πρώτη ήταν η Γερμανία. 

 22 Ιουνίου 
Ποδόσφαιρο: Στον τελικό του Κυπέλλου  Περιφερειών (Regions' Cup), που γίνεται στην κροατική πόλη Ζάπρεσιτς, τον τίτλο κερδίζει η ισπανική Καστίλλη και Λεόν με νίκη επί της ρουμανικής Ολτένια με 2-1 στον τελικό. 

 27 Ιουνίου 
Μηχανοκίνητος αθλητισμός: Την 100ή νίκη στην καριέρα του πανηγυρίζει ο Ιταλός Βαλεντίνο Ρόσι, καθώς επικράτησε στο ολλανδικό γκραν πρι μοτοσικλέτας (Moto GP) στο Άσσεν. 

 28 Ιουνίου 
Ποδόσφαιρο: Η ομάδα της Βραζιλίας κατακτά στη Νότια Αφρική το όγδοο Κύπελλο Συνομοσπονδιών (που άρχισε στις 14 Ιουνίου), με νίκη επί των ΗΠΑ στον τελικό, με 3-2. Το χάλκινο μετάλλιο κατακτά η Ισπανία επικρατώντας της διοργανώτριας χώρας με 3-2.   

 29 Ιουνίου 
Ποδόσφαιρο: Στο Ευρωπαϊκό πρωτάθλημα ποδοσφαίρου Ελπίδων, τον τίτλο κατακτά για πρώτη φορά η Γερμανία. Στον τελικό που διεξήχθη στο Μάλμε της Σουηδίας, κέρδισε την Αγγλία με 4-0 και αναδείχθηκε πρωταθλήτρια Ευρώπης. 

 06